CELEX: 62020TN0695
Language: lt
Date: 2020-11-18 00:00:00
Title: Byla T-695/20: 2020 m. lapkričio 18 d. pareikštas ieškinys byloje OG / EIB

2021 2 1   
            
            
               LT
            
            
               Europos Sąjungos oficialusis leidinys
            
            
               C 35/53
            
         
      2020 m. lapkričio 18 d. pareikštas ieškinys byloje OG / EIB
      
      (Byla T-695/20)
      (2021/C 35/71)
      Proceso kalba: prancūzų
      
         Šalys
      
      
         Ieškovė: OG, atstovaujama advokačių L. Levi ir M. Vandenbussche
      
         Atsakovas: Europos investicijų bankas
      
         Reikalavimai
      
      Ieškovė Bendrojo Teismo prašo:
      
                  —
               
               
                  pripažinti ieškinį priimtinu ir pagrįstu,
               
            ir atitinkamai
      
                  —
               
               
                  nurodyti EIB sumokėti 16 mėnesių darbo užmokestį ir 6 mėnesių išeitinę kompensaciją, t. y. 317 668 EUR sumą, apskaičiuotą pirminio prašymo dėl kompensacijos pateikimo dieną, t. y. 2019 m. spalio 23 d., kuri turi būti perskaičiuota sumokėjimo momentu,
               
            
                  —
               
               
                  įpareigoti EIB atlyginti neturtinę žalą, ex aequo et bono įvertintą 50 000 EUR;
               
            
                  —
               
               
                  prireikus, panaikinti 2020 m. kovo 9 d. sprendimą atmesti prašymą dėl kompensacijos, kuris buvo gautas 2020 m. kovo 10 d.,
               
            
                  —
               
               
                  prireikus, panaikinti 2020 m. rugpjūčio 8 d implicitinį sprendimą atmesti hierarchine tvarka pateiktą skundą,
               
            
                  —
               
               
                  taikant proceso organizavimo priemonę nurodyti leisti susipažinti su SSTL ataskaita,
               
            
                  —
               
               
                  priteisti iš atsakovo visas bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį, kuriuo prašoma pripažinti Europos investicijų banko (EIB) atsakomybę dėl tam tikrų aplinkybių, kurios, vertinant jas atskirai ar kartu, parodo netinkamą EIB elgesį, lėmusį jai padarytą žalą ir jos ligą, ieškovė nurodo vienintelį pagrindą, grindžiamą EIB padarytu rūpestingumo, gero administravimo ir skaidrumo pareigų pažeidimu ir apskritai bendros atidumo ir kruopštumo pareigos, tenkančios kiekvienam darbdaviai, pažeidimu.
      Nagrinėjamu atveju ieškovė teigia, kad jei EIB būtų nuolat taikęs tinkamas saugumo priemones savo pastatuose, nebūtų įvykusi tragiška stažuotojos savižudybė. Ji taip pat tvirtina, kad jeigu EIB būtų vykdęs savo prievoles dėl šios savižudybės ir savo darbuotojų, visų pirma tų, kurie, kaip ieškovė, buvo paveikti šios savižudybės, atžvilgiu būtų vykdęs skaidrumo, palaikymo, atvirumo ir pagalbos pareigas, ieškovė šiuo metu nebūtų neįgali darbuotoja, kurios karjera ir privalumų pripažinimas nebeegzistuoja darbdavio, kuriam ji lojaliai dirbo, akyse.
      Ieškovė teigia, kad faktinės aplinkybės taip pat rodo, jog EIB ne tik nesielgė kaip atsakingas ir saugantis darbdavys, bet ir diskreditavo ir nepakankamai vertino ieškovę po jos stažuotojos savižudybės, kol ji fiziškai ir psichologiškai išseko. Ieškovė mano, kad po 30 pavyzdinės karjeros metų ji buvo traktuojama kaip vidutinė nesąžininga darbuotoja.